Fecko, Martin, poslanec NR SR (2023-02-08):
Ďakujem pekne, pán predsedajúci. Takže, kolegyne, kolegovia, vážení hostia, dávam tu znovu novelu zákona o veterinárnej starostlivosti, ktorou ma podnietil pán poslanec Podmanický, s ktorým tu už spoluválčime od roku 2010 a ´12, ktorý prakticky dal novelu zákona 39, ktorá bola v prvom čítaní 2. 7. 2012 a v druhom čítaní 31. 7. 2012, následne bola aj prijatá, ktorá hovorí o tom, že samospráva môže určiť podmienky, kde bude chované zviera, ktoré nazývame nebezpečným zvieraťom. Ja ešte k tomu dodám, nebezpečným exotickým zvieraťom, lebo takáto vyhláška existuje pri zákone 39/2007 o veterinárnej starostlivosti. Tam je jasne zadefinované, že hovoríme o určitých definíciách tried, ktoré sú, a vyzerá, že kolega Podmanický si z týchto tried vybral iba jednu triedu, pritom ostatné, a konkrétne poviem pavúkovce, trieda pavúkovcov, trieda parýb, trieda obojživelníkov a trieda plazov vôbec nebola v jeho pozmeňujúcom návrhu a následne schválenom braná do tejto možnosti, že by aj o týchto triedach mohla samospráva rozhodnúť, kde sa budú na jej území chovať. Dal tam triedu cicavce, áno, hovoríme o pumách, jaguároch, tigroch, levoch, ale ostatné nie sú. Takže vyzerá, že momentálne urobil touto novelou dvojkoľajnosť. Že vyhláška o nebezpečných, ja ešte dávam exotických zvieratách, sa bude v tomto zákone chovať ináč ako v iných zákonoch, keď bude niekto citovať túto celú vyhlášku, ktorá má týchto päť tried živočíchov zadefinovaných. Takže opakujem ešte raz. Pokiaľ to bolo pred 40 rokmi nemožné, teraz je to možné, že by prakticky, a hlavne ja to vnímam ako, keďže som v mestskej časti, ktorá má skôr tú dedinskú zástavbu, tak prakticky neviem si predstaviť, že by moje decko chodilo okolo záhrady, kde iba plotom je ohradený nejaký areál, kde sa nachádza nejaký krokodíl alebo kajman, alebo niečo iné, alebo nejaké jedovaté hady, pretože takýmto spôsobom prakticky ohrozuje sa bezpečnosť obyvateľov. Myslím si, že keď tak ako tam príde veterinárna správa a určí, určí, akým spôsobom má byť ten životný priestor toho živočícha tam zachovaný, aké to má mať klietky, akú to má mať vzdialenosť, aké to má mať rozmery, aká tam má byť krmivá, všecko ostatné okolo toho, tak myslím si, že táto definícia, ako budeme a kde budeme chovať tieto nebezpečné, hovorím, exotické zvieratá, tak mali by sme to dať do súladu s vyhláškou, kde sa bude úplne konfrontovať táto vyhláška v konaní o samospráve, kde samospráva prakticky dostane takúto kompetenciu. Myslím si, že prakticky je jedno, kto vám spôsobí škodu na vašom zdraví. Či umriete od uštipnutia hadom, alebo vás niekto doslova že zožerie, je to jedno, proste privodí to smrť, a myslím, že tá samospráva, veď ona má zabezpečovať bezpečný, kvalitný a perspektívny život svojich obyvateľov, tak myslím si, že táto samospráva by mala povedať, kde sa budú môcť takéto aktivity v obci realizovať. Ja viem, že príde spŕška, pozerám, už tam mám nejaké faktické, áno, budú tam rôzne, že chováme malé zoologické záhrady, máme tam, máme neviem čo, každý si chová doma, ako mu tam príde. A potom sa čudujeme, keď zistíme, že po sídliskách naháňajú nás hady a nevieme, skade to vlastne ušlo. Kde to bolo? Jak je to možné? Boli takéto prípady aj medializované, však to ste si pamätáte niekoľko rokov dozadu a prakticky samospráva o tom nemá prehľad. A teraz nehovorím iba o mestách. Hovorím hlavne aj o obciach, kde prakticky miestni, ktorí už, ja hovorím, že nevedia, čo majú z rozkoše robiť, tak si zabezpečujú chov určitých takýchto aj nebezpečných živočíchov, ktoré sú, hovorím, u nás taxatívne zadefinované. Ja tu nerobím novú nejakú, by som povedal, taxáciu nebezpečných živočíchov exotických. Ja hovorím, že tá vyhláška by mala byť úplne, keď už hovoríme o novele zákona, úplne kompletne daná do kompetencie samospráv. Lebo to je podľa mňa, potom to zrušme a zrušme aj triedu cicavcov, a tým pádom áno, aj s tým by som bol spokojný, že povieme, vrátime to do stavu pred podaním pána Podmanického, ktorý povedal, že toto mu chýba. A má to aj vo svojom zdôvodnení. Má to aj vo svojom zdôvodnení, že prakticky zistil, že sa mu starostovia ohlasovali, že je problém a že tam chovajú. No tak dal to, no len neviem, ja som s ním potom už nedebatoval, akým spôsobom by sme to teda podporili, pretože moje návrhy ako opozičného neboli podporené a on si môj návrh za tých desať rokov neprevzal naspäť a vyzerá, že asi ostane na tom druhom brehu, že stačia, že sú tu tie jaguáry, pumy a iné cicavce, ktoré sú v tejto triede. Takže berte to tak, vážení, že dávam tento pozmeňujúci návrh, ktorý tú jedno, teda dvojkoľajnosť vracia späť na jednokoľajnosť. A tie triedy, keď ste si nemali možnosť prečítať, tak vám poviem, že hovoríme o pavúkoch, všetky jedovaté druhy, máte tam vycitované tie poddruhy, ktoré sú tam. Potom tu máme šťúry, to sú tie škorpióny a ďalšie, ktoré tú tam. Máme tu triedu parýb, to znamená žraloky, jedince s celkovou dĺžkou tela vrátane chvosta väčšou ako jeden meter, trieda obojživelníkov. Potom tu máme triedy, triedu plazov, kde sú všetky plazy aj korytnačky, aj krokodíly, aj všetko možné. A máme tu aj hady, samozrejme, ktoré sú nejedované a dlhšie ako tri metre. Takže berte tak, a tá piata trieda je trieda cicavcov, ktorú, hovorím, že už tam v tomto zákone máme, respektíve samospráva už tu môže rozhodovať. Takže, vážení, ja to vnímam takto, že nerobme trhací kalendár z tejto prílohy a urobme to jednoznačne, že obce budú o každom rozhodovať. Samozrejme, spätne asi nie, nemôžeme ísť recipročne, ale to, čo bude do budúcna, aby sme zabránili, by som povedal, že zhoršovaniu života na samosprávnych územiach, kde prakticky budeme sa tŕpnuť, či vaše decko zo školy príde, pretože, žiaľ, pôjde cez štyri ploty okolo, kde môžu byť tieto zvieratá chované a nikto vám potom nebude, by som povedal, veriť, že vy ste chceli zabezpečiť perfektný zdrav... zdravotný stav vašich občanov na obci, keď budete náhodou v tej samospráve a poviete, jak je to možné, že vy nemáte evidenciu. Takže myslím si, že pokiaľ by išlo spätne, to by som ani nerád, ale do budúcna, aby sa takýmto spôsobom táto evidencia zaviedla, a tým pádom bude poriadok možnože takej dielčej oblasti, pretože tých poriadkov musíme robiť, keď sa pozrieme v každej časti nášho nejakého spoločenského a iného života, aj pracovného. Takže chcem veriť, že aj týmto zákonom prispejeme k tomu, že naši občania povedia, že je to v poriadku a môže samospráva určiť pri stanovisku veterinárneho lekára a veterinárnej správy, ktorá tam musí, samozrejme, prísť a povedať, ako to majú podmienky vyzerať, tak môže určiť aj samospráva, kde tie nebezpečné, ja hovorím, exotické zvieratá budú chované. Takže keď už raz máme vyhlášku, tak láskavo ju dodržujme a nerobme z toho dvojkoľajnosť. Pretože toto by, toto nesvedčí o dobrom legislatívnom procese a myslím si, že týmto pádom, neviem, pána Podmanického tu nevidím, myslím si, že aj on by mal povedať k tomu nejaké slovo, čo ho viedlo k tomu, že z toho to vytrhol. Lebo ja som to doteraz nepochopil a vyzerá, že je to prakticky, hovorím, dvojkoľajnosť. A ja by som nerád takto rozdeľoval vyhlášku. Takže toľko z mojej strany a verím, že spoločnými silami to postúpime do druhého čítania a som, samozrejme, prítomný a budem prítomný a budem veľmi rád, keď mi dáte aj pozmeňujúce návrhy, ktorými by sme to mohli ešte aj vylepšiť. Takže alebo to potom všetko zrušme a vráťme späť. Aj to je riešenie, ale neviem, či to zlepší pohodu našich občanov bývajúcich v daných obciach. Ďakujem veľmi pekne.